Legătura dintre Călin Georgescu, preoți și legionari. Cercetător: „Un personaj mai degrabă oportunist”
Călin Georgescu este promovat de unii preoți și a fost în ultimii ani primit să țină discursuri în lăcașuri de cult, ortodoxe și penticostale. Declarațiile pe care le-a făcut în spațiul public sunt catalogate drept „mesianice” și, spune el, pregătește țara pentru venirea lui Iisus Hristos. În același timp, candidatul independent la alegerile prezidențiale este susținut de reprezentanți ai organizațiilor legionare. De altfel, Călin Georgescu nu s-a ferit să laude foști lideri legionari care au comis genocid și crime de război.